section_heading: Opis
paragraph_text: mini|lijevo|[[Zemljovid pružanja mosta.]] Most premošćuje područje između velikih pomorskih luka Šangaja i Nanjinga u istočnokineskoj pokrajini Jiangsu. Iako većim dijelom premošćuje kopnene prometne putove, ceste i autoceste, u dijelu uz deltu rijeke Jangce premošćuje brojne kanale, manje pritoke, jezera i močvarna područja. Kako se Šangaj nalazi na ušću rijeke Jangce u Istočno kinesko more, željeznica u smjeru Šangaja prati njezin tok, u prosjeku na 8 kilometara udaljenosti od riječne obale.